Ego Hugo, archipresbiter Eduensis, notum facio omnibus presentem kartam inspecturis, quod Pasquelinus, civis Eduensis, in mea presentia constitutus, vendidit et precise quitavit Bertrando, archidiacono Belnensi, et Willermo Gualiaym, canonico Eduensi, pratum suum quod situm est inter prata episcopi Eduensis et rivum de Vesa, et duos solidos censuales quos habebat in quodam prato sito inter dictum pratum et rivum de Layto, in perpetum pacifice possidendum, quam venditionem similiter et quitationem laudaverunt pariter et concesserunt Maria, uxor dicti Pasquelini, Henricus, Rednaudus, clericus, et Galterus, ipsorum filii, et Houdearz uxor dicti Henrici, et Guillermeta filia eorumdem. Promiserunt siquidem prefatus Pasquelinus et omnes supradicti se dictam venditionem et quitationem in pace tenere et contra omnes juste et fideliter guarantire: quod si non facerent vel forte contra predictam venditionem et quitationem venirent, nos de omnibus ipsis, sicut nobis preceperunt, ad petitionem predictorum archidiaconi et Willermi justiciam ecclesiasticam faceremus. In cujus rei testimonium, ad preces et instanciam omnium predictorum, presenti karte sigillum nostrum duximus apponendum. Actum anno Domini Mº CCº vicesimo quinto, mense maio.